钦定古今图书集成/理学汇编/字学典/第153卷 > 《乞彩笺歌》韦庄
## 钦定古今图书集成/理学汇编/字学典/第153卷 > 《乞彩笺歌》韦庄

“浣花溪上如花客，绿暗红藏人不识。留得溪头瑟瑟
波，泼成纸上猩猩色。手把金刀擘彩云，有时剪破秋
天碧。不使红霓段段飞，一时驱上丹霞壁。蜀客才多
染不供，卓文醉后开无力。孔雀衔来向日飞，翩翩压
折黄金翼。我有歌诗一千首，磨砻山岳罗星斗。开卷
长疑雷电惊，挥毫只怕龙蛇走。班班布在时人口，满”
袖松花都未有。人间无处买烟霞，须知得自神仙手。
也知价重连城璧。一纸万金犹不惜。薛涛昨夜梦中
来，殷勤劝向君边觅。